CELEX: 62020TN0509
Language: hr
Date: 2020-08-14 00:00:00
Title: Predmet T-509/20: Tužba podnesena 14. kolovoza 2020. – Daimler protiv Komisije

28.9.2020   
            
            
               HR
            
            
               Službeni list Europske unije
            
            
               C 320/30
            
         
      Tužba podnesena 14. kolovoza 2020. – Daimler protiv Komisije
      (Predmet T-509/20)
      (2020/C 320/62)
      Jezik postupka: njemački
      
         Stranke
      
      
         Tužitelj: Daimler AG (Stuttgart, Njemačka) (zastupnici: N. Wimmer, C. Arhold i G. Ollinger, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi spornu odluku tuženika donesenu na temelju Uredbe (EZ) br. 443/2009 Europskog parlamenta i Vijeća (1), osobito na temelju članka 8. stavka 5. podstavka 2., u dijelu u kojem su u njezinu članku 1. stavku 1. u vezi s tablicama 1. i 2. iz Priloga I. naznačene prosječne specifične emisije CO2 u stupcu D i uštede CO2 koje proizlaze iz ekoinovacija u stupcu I. koje se odnose na tužitelja;
               
            
                  —
               
               
                  prekine ovaj postupak do donošenja do pravomoćne odluke o okončanju postupka u predmetu T-359/19; i
               
            
                  —
               
               
                  tuženiku naloži snošenje troškova postupka.
               
            
         Tužbeni razlozi i glavni argumenti
      
      Ovom se tužbom traži poništenje Provedbene odluke Komisije (EU) 2020/1035 оd 3. lipnja 2020. o potvrđivanju ili izmjenama privremenog izračuna prosječnih specifičnih emisija CO2 i ciljnih vrijednosti specifičnih emisija za proizvođače osobnih automobila i lakih gospodarskih vozila za kalendarsku godinu 2018. u skladu s Uredbom (EU) 2019/631 Europskog parlamenta i Vijeća (2).
      Tužba se temelji na sljedećim tužbenim razlozima.
      
                  1.
               
               
                  Prvi tužbeni razlog: povreda članka 12. stavka 1. podstavka 2. Uredbe (EZ) br. 443/2009 u vezi s člankom 1. stavkom 3. Provedbene odluke (EU) 2015/158 (3) u vezi s člankom 6. stavkom 1. Provedbene odluke (EU) br. 725/2011 (4). Tuženik je svojom odlukom povrijedio navedene odredbe jer u okviru ispitne metode koju je primijenio za ad hoc ispitivanje nije proveo potrebno posebno prethodno kondicioniranje.
                  
                              —
                           
                           
                              Komisija je u Provedbenoj odluci (EU) 2015/158 u članku 1. stavku 3. utvrdila posebnu ispitnu metodu. Komisija je u uvodnoj izjavi 10. te odluke izričito navela da se tom ispitnom metodom zahtijeva posebno prethodno kondicioniranje.
                           
                        
                              —
                           
                           
                              Bez posebnog prethodnog kondicioniranja protivno članku 6. stavku 1. prvoj rečenici Provedbene uredbe (EU) br. 725/2011 ne bi se mogli pružiti provjerljivi, ponovljivi i usporedivi rezultati ispitivanja.
                           
                        
                              —
                           
                           
                              Provedba ispitnog postupka bez posebnog prethodnog kondicioniranja također znači da nije moguće na realističan način i s uvjerljivom statističkom važnošću prikazati uštede CO2 zbog upotrebe inovativne tehnologije.
                           
                        
                              —
                           
                           
                              Nadalje, bez posebnog prethodnog kondicioniranja ne upućuje se u dovoljnoj mjeri na „regulatorne ispitne postupke” Novog europskog voznog ciklusa (NEDC) odnosno Worldwide harmonized Light vehicles Test Procedure (WLTP) iz Uredbe (EZ) br. 692/2008 (5) odnosno Uredbe (EU) 2017/1151 (6). U skladu sa smislom i ciljem ispitnog postupka i uvodnom izjavom 9. Provedbene uredbe (EU) br. 725/2011 odgovarajući ispitni postupak trebao bi slijediti „regulatorne ispitne postupke”, zbog čega bi – u skladu s postupkom za spomenute ispitne postupke – također bilo potrebno posebno prethodno kondicioniranje.
                           
                        
            
                  2.
               
               
                  Drugi tužbeni razlog: povreda članka 12. stavka 2. Provedbene uredbe (EU) br. 725/2011.
                  
                              —
                           
                           
                              Nadalje tuženik je povrijedio članak 12. stavak 2. Provedbene uredbe (EU) br. 725/2011 jer je odredio da se ekoinovacije za 2018. ne uzimaju u obzir, iako se tom odredbom izričito dopušta samo odluka da se one ne uzmu u obzir za sljedeću godinu.
                           
                        
            
                  3.
               
               
                  Treći tužbeni razlog: povreda prava na saslušanje.
                  
                              —
                           
                           
                              Tuženik nije saslušao tužitelja u skladu sa zahtjevima općeg pravnog načela poštovanja prava na obranu i zahtjevima iz članka 41. stavka 2. točke (a) Povelje Europske unije o temeljnim pravima.
                           
                        
            
                  4.
               
               
                  Četvrti tužbeni razlog: Povreda obveze obrazlaganja.
                  
                              —
                           
                           
                              Osim toga, tuženik nije obrazložio odluku u skladu sa zahtjevima iz članka 296. stavka 2. UFEU-a i članka 41. stavka 2. točke (c) Povelje Europske unije o temeljnim pravima. U pobijanoj se odluci samo na apstraktan način poziva na odstupanja u ispitnoj metodi. Tuženik se ne izjašnjava o pitanju koje je relevantno za odluku zahtijeva li i na koji način ispitna metoda posebno prethodno kondicioniranje i je li takvu ispitnu metodu odobrio u Provedbenoj odluci (EU) 2015/158.
                           
                        
            
         (1)  Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (SL 2009., L 140, str. 1.) (SL, posebno izdanje na hrvatskom jeziku, poglavlje 15., svezak 10., str. 212.)
      
         (2)  SL 2020., L 227, str. 37.
      
      
         (3)  Provedbena odluka Komisije (EU) 2015/158 o odobrenju dvaju visokoučinkovitih alternatora proizvođača Robert Bosch GmbH kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL 2015., L 26, str. 31.)
      
      
         (4)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL 2011., L 194, str. 19.) (SL, posebno izdanje na hrvatskom jeziku, poglavlje 15., svezak 30., str. 42.)
      
         (5)  Uredba (EZ) Komisije br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL 2008., L 199, str 1.) (SL, posebno izdanje na hrvatskom jeziku, poglavlje 13., svezak 24., str. 133.)
      
         (6)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe Komisije (EZ) br. 692/2008 (SL 2017., L 175, str. 1.)